
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 103
                                                                    28 mai 2026
privind însușirea documentației topo - cadastrale de dezlipire a imobilului înscris în Cartea 

     Funciară nr. 56569 Sighișoara și actualizarea evidențelor de cadastru și carte funciară

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 17.981/08.05.2026 și la Consiliul Local Sighișoara cu nr. 19.593/21.05.2026, de referatul de aprobare, înregistrat cu nr. 17.982/08.05.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Nota internă cu nr. 17.578/VII/5/05.05.2026 a Compartimentului Cadastru și Administrarea Terenurilor Agricole și Forestiere, prin care au fost înaintate Compartimentului Administrarea Domeniului Public și Privat, documentația topo - cadastrală, Referatul de admitere nr. 8.805/17.03.2026 emis de Oficiul de Cadastru și Publicitate Imobiliară Mureș – Biroul de Cadastru și Publicitate Imobiliară Sighișoara, extrasele de plan cadastral, planurile de amplasament și delimitare aferente imobilelor rezultate, în vederea promovării proiectului de hotărâre;

Văzând Referatul de admitere cu nr. 8.805/17.03.2026 emis de Oficiul de Cadastru și Publicitate Imobiliară Mureș – Biroul de Cadastru și Publicitate Imobiliară Sighișoara, prin care a fost recepționată documentația topo - cadastrală privind dezlipirea imobilului înscris în Cartea Funciară nr. 56569 Sighișoara, identificat prin nr. cadastral 56569, teren intravilan în suprafață totală de 588 mp., rezultând următoarele imobile distincte:

– imobilul identificat prin nr. cadastral 61764, teren intravilan categoria de folosință curți -construcții, în suprafață de 501 mp.;

– imobilul identificat prin nr. cadastral 61765, teren intravilan categoria de folosință drum, în suprafață de 87 mp.;

Având în vedere extrasul de carte funciară pentru informare aferent imobilului înscris în Cartea Funciară nr. 56569 Sighișoara, din care rezultă faptul că imobilul este evidențiat în proprietatea privată a Municipiului Sighișoara, cu o suprafață totală de 588 mp.;

Având în vedere Memoriul tehnic întocmit de persoana fizică autorizată A.N.C.P.I. Datui Victor, din care rezultă situația tehnică și juridică a imobilului supus operațiunii cadastrale, precum și propunerea de dezlipire a terenului în două loturi distincte, respectiv teren intravilan cu categoria de folosință curți - construcții în suprafață de 501 mp. și teren intravilan cu categoria de folosință drum în suprafață de 87 mp.;

Având în vedere extrasele de plan cadastral și planurile de amplasament și delimitare a imobilelor, din care rezultă amplasamentul, configurația, limitele și suprafețele terenurilor rezultate în urma operațiunii de dezlipire;

Având în vedere faptul că prin operațiunea de dezlipire se realizează și individualizarea distinctă a suprafeței de teren având categoria de folosință drum, în vederea evidențierii corespunzătoare în documentațiile cadastrale și în evidențele administrative ale Municipiului Sighișoara;

Având în vedere faptul că operațiunea propusă are caracter exclusiv tehnic - cadastral și urmărește individualizarea și evidențierea distinctă în evidențele de cadastru și carte funciară a imobilelor rezultate, fără modificarea dreptului de proprietate al Municipiului Sighișoara și fără afectarea regimului juridic al bunului;

Ținând cont de necesitatea înscrierii distincte a imobilelor rezultate în evidențele de cadastru și carte funciară, precum și de încadrarea acestora în patrimoniul municipiului Sighișoara, în sensul înscrierii suprafeței de 501 mp., teren curți - construcții și a suprafeței de 87 mp., teren destinat circulației publice, teren intravilan cu categoria de folosință drum;

Având în vedere prevederile art. 555 - 566, art. 858 - 865, art. 879 alin. (2), art. 880, art. 888 și ale art. 914 din Legea nr. 287/2009 privind Codul civil, republicată, cu modificările și completările ulterioare;

Având în vedere prevederile art. 8 alin. (1) și alin. (2) din Ordonanța Guvernului nr. 43/1997 privind regimul drumurilor, republicată, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 7/1996 a cadastrului și publicității imobiliare, republicată, cu modificările și completările ulterioare;
Având în vedere și prevederile art. 129 alin. (2) lit. „c” și alin. (6) lit. „a” și „b” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare coroborate cu cele ale art. 286 și art. 354 din aceasta;

Având în vedere prevederile Ordinului nr. 600/2023 al Directorului General al Agenției Naționale de Cadastru și Publicitate Imobiliară pentru aprobarea Regulamentului de recepție și înscriere în evidențele de cadastru și carte funciară, cu modificările și completările ulterioare;
Având în vedere și prevederile art. 23 și art. 24 din Legea nr. 7/1996 a cadastrului și a publicității imobiliare, republicată, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 17.985/08.05.2026, prin care se propune însușirea documentației topo - cadastrale de dezlipire a imobilului înscris în Cartea Funciară nr. 56569 Sighișoara și actualizarea evidențelor de cadastru și carte funciară;
Având în vedere avizele favorabile ale tuturor comisiilor pe domenii de specialitate;  
În temeiul art. 129 alin. (2) lit. „c”, alin. (6) lit. „c” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

    H O T Ă R Ă Ş T E:

 
Art. 1. Se aprobă documentația topo - cadastrală întocmită de persoana fizică autorizată A.N.C.P.I. Datui Victor, recepționată prin Referatul de admitere cu nr. 8.805/17.03.2026 emis de Oficiul de Cadastru și Publicitate Imobiliară Mureș – Biroul de Cadastru și Publicitate Imobiliară Sighișoara, privind dezlipirea imobilului înscris în Cartea Funciară nr. 56569 Sighișoara, identificat prin nr. cadastral 56569, teren intravilan în suprafață totală de 588 mp., proprietatea privată a Municipiului Sighișoara, conform anexei, care face parte integrantă din prezenta hotărâre.

Art. 2. Se aprobă dezlipirea imobilului înscris în Cartea Funciară nr. 56569 Sighișoara, identificat prin nr. cadastral 56569, teren intravilan în suprafață totală de 588 mp., proprietatea privată a Municipiului Sighișoara, în următoarele imobile distincte:

– imobilul identificat prin nr. cadastral 61764, teren intravilan categoria de folosință curți -construcții, în suprafață de 501 mp.;

– imobilul identificat prin nr. cadastral 61765, teren intravilan categoria de folosință drum, în suprafață de 87 mp., conform documentației topo - cadastrale recepționate prin Referatul de admitere nr. 8.805/17.03.2026 emis de Oficiul de Cadastru și Publicitate Imobiliară Mureș – Biroul de Cadastru și Publicitate Imobiliară Sighișoara.

Art. 3. Se aprobă actualizarea evidențelor de cadastru și carte funciară prin înscrierea în cartea funciară a imobilelor rezultate în urma operațiunii de dezlipire a imobilului înscris în Cartea Funciară nr. 56569 Sighișoara, identificat prin nr. cadastral 56569, respectiv:

– imobilul identificat prin nr. cadastral 61764, teren intravilan categoria de folosință curți -construcții, în suprafață de 501 mp.;
– imobilul identificat prin nr. cadastral 61765, teren intravilan categoria de folosință drum, în suprafață de 87 mp.

Art. 4. Imobilul nou cu nr. cad. 61764, în suprafață de 501 mp., cu categoria de folosință curți -construcții, rezultat în urma dezlipirii aprobate potrivit art. 2 din prezenta hotărâre se înscrie în favoarea Municipiului Sighișoara, cu situație neschimbată.
Art. 5. Imobilul nou cu nr. cad. 61765, în suprafață de 87 mp., cu categoria de folosință drum, rezultat în urma dezlipirii aprobate potrivit art. 2 din prezenta hotărâre se înscrie în favoarea Municipiului Sighișoara – domeniul public.

Art. 6. Prezenta hotărâre are caracter exclusiv tehnic - cadastral și nu aduce atingere dreptului de proprietate al Municipiului Sighișoara asupra imobilelor rezultate, fără efecte translative de proprietate.

Art. 7. Prezenta hotărâre se va depune la Biroul de Cadastru și Publicitate Imobiliară Sighișoara în vederea înscrierii în evidențele de cadastru și carte funciară a operațiunilor de carte funciară amintite în articolele precedente.

Art. 8. După îndeplinirea formalităților de înscriere în cartea funciară a operațiunilor amintite în articolele precedente se va proceda la actualizarea inventarului bunurilor care aparțin Municipiului Sighișoara și a evidențelor tehnico - operative, contabile și fiscale ale Municipiului Sighișoara, corespunzător operațiunii de dezlipire a imobilului înscris în Cartea Funciară nr. 56569 Sighișoara, identificat prin nr. cadastral 56569, în imobilele nou identificate prin nr. cadastrale 61764 și 61765, de către compartimentele de specialitate din cadul Direcției Economice. 
Art. 9. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef, Compartimentul Cadastru și Administrarea Terenurilor Agricole și Forestiere – Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică și Compartimentul Impozite și Taxe – Serviciul  Impozite, Taxe și Executare Creanțe – Direcția Economică din cadrul Municipiului Sighișoara.

Art. 10. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică prin publicarea pe pagina de internet, la adresa www.primariasighisoara.ro.
PREŞEDINTE DE ŞEDINŢĂ,
  

     Duma Felix - Lucian       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu 17 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  2 ex. Compartimentul Cadastru şi Administrarea Terenurilor Agricole şi Forestiere – Direcția Arhitect Șef;

  2 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;
  2 ex. Serviciul  Impozite, Taxe și Executare Creanțe – Direcția Economică.
14 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 103/28.05.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


